Tiener sterf toe boom op plakkershuis valFoto: ER24 ŉ 14-jarige meisie is Dinsdagoggend dood toe ŉ boom op hul plakkershuis in Emsagweni, Witbank in Mpumalanga geval het. “Plaaslike owerhede en die brandweer was reeds op die toneel toe paramedici omstreeks 12:50 aangekom het,” het Russel Meiring, woordvoerder van ER24, gesê. “ŉ Groot boom het ŉ deel van die klein plakkershuis verwoes. ŉ 14-jarige meisie se liggaam is in die huis gevind. Sy het noodlottige beserings opgedoen en is op die toneel dood verklaar.” Die ma, wat ook in die huis was toe die boom omgeval het, het nie enige beserings opgedoen nie. Plaaslike owerhede stel verder ondersoek in.